Flaskefjorden

Flaskefjorden (nordsamisk: Bohtalvuotna) er en arm av Skreifjorden på øya Seiland i Hammerfest kommune i Finnmark. Fjorden strekker seg fire kilometer sørover til Skreifjordbotn. Fjorden har innløp mellom Lossenpynten i vest og Sandabukta i øst.

Det ligger flere hus ved fjorden, men ingen større bygder og det er heller ikke veiforbindelse til fjorden. Den er 71 meter på det dypeste, nesten helt innerst i fjorden.

Referanser 

Fjorder i Hammerfest